**ОНА ТИЛИ ВА АДАБИЁТИ**

**(ҚОЗОҚ, ТОЖИК ТИЛИ ВА АДАБИЁТИ)**

Она тили ва адабиёт фанидан олимпиаданинг биринчи, иккинчи, учинчи босқичи умумтаълим мактабларининг 9-11-синфларда ўтказилади. Касб-ҳунар коллежи ва академик лицейларида биринчи босқич 1-3 курсларда, иккинчи, учинчи босқич 2-3 курсларда ўтказилади. Олимпиаданинг биринчи, иккинчи босқичи 3 турда (ёзма иш, тест синовлари, оғзаки), учинчи ва тўртинчи босқичи 2 турда ( ёзма иш, тест синовлари) ўтказилади..Олимпиада синовларини қуйидаги тартибда ўтказиш тавсия этилади.

**Ёзма иш**

9-11 синф (2-3 курс)ларда биринчи (таълим муассасаси) ва иккинчи (туман), учинчи (вилоят) ва тўртинчи (Республика) босқичларидаўқувчилар адабий, адабий ижодий ва эркин мавзуларда иншо ёзадилар

Мазкур турда ўқувчининг ёзма нутқ қобилияти, мустақил фикрлаши ҳамда саводхонлик даражаси синовдан ўтказилади. Иншо ёзиш учун 2 соат (120 дақиқа) вақт ажратилади. Ёзма иш мавзулари ўқувчиларни ижодий изланишга, шахсий фикр-мулоҳаза билдиришга, бир хил мавзудаги бир неча манбаларда ифодаланган фикрлардан умумлашма хулосалар чиқара олиш ва уни ёза билишга кўмаклашувига қаратилиши лозим. Бунда ўқувчи мавзу бўйича фикрлай олиши, берилган мавзу манбаларини шунчаки баён қилиб ёзмасдан, ўз ижодий фикрини билдириш зарурлигини идрок қилиши керак. Бунда иншоларнинг минимал ҳажми қуйидагича бўлиши мумкин. 9-синф (1-курс) 4-4,5 бет, 10-синф (2-курс) 4,5–5 бет, 11-синф (3-курс) 6-7 бетдан кам бўлмаслиги талаб қилинади.

**Иншо учун мавзу намуналари:**

**9-синф**

1. Қишлоқ ҳақида ўйларим

2. Келажак менинг тасаввуримда.

3. Она тилим, сен ўзбекнинг ғурури.

**10-синф**

1. Тил-маънавият кўзгуси

2. Менинг севимли қаҳрамоним

3. Ғазалхон ёшлигим.

**11-синф**

1. Меҳр-мурувват - инсон безаги

2. Мен ёқтирган адиб

3. Юксак маънавият эгалари

Мазкур турда энг юқори кўрсаткич 50 баллни ташкил қилади.

Олимпиаданинг ҳар бир босқичида ёзма иш учун бериладиган мавзулар оддийдан мураккабга қараб такомиллашиб бориши мақсадга мувофиқ.

**Ёзма иш қуйидаги мезонлар асосида баҳоланади**

|  |  |  |  |
| --- | --- | --- | --- |
| **т-р** | **Мазмуни** | **1,2 босқич баллари** | **3,4 босқич баллари** |
| 1. | Режа ижодий, изчил, мавзуга мос тузилган бўлса ва матн мазмунини ўзида тўла-тўкис равишда намоён қилиб турса | 2 | 3 |
| 2. | Мавзуга мос келадиган эпиграф тўғри танланган бўлса | 1 | 1 |
| 3. | Мавзу тўғри, тўлиқ ва батафсил ёритилган бўлса- 2-3 балл;  бадиий матн яратиш қонун-қоидаларига монанд бўлса –2-3 балл;  мустақил ижодий фикрлаб ёзилган бўлса –2-3 балл;  фикрлари ёрқин, асосли бўлса-2 балл;  мавзу мазмуни адабий тил меъёрларига амал қилган ҳолда ёритилса- 2 бўлса | 10 | 13 |
| 4. | Мавзуга мос цитата (кўчирма) ларни тўғри танласа | 1 | 1 |
| 5. | Режа бандлари мазмуни ёритилган бўлса | 1 | 2 |
| 6. | Матнда миллий ва умуминсоний қадриятлардан (ҳикматли сўз, мақол ва ва ҳ) ўринли фойдаланган бўлса | 1 | 1 |
| 7. | Матн мавзу бўйича умумий хулосаланган бўлса | 1 | 1 |
| 8. | Мавзу мазмуни ҳозирги давр билан боғланган бўлса | 2 | 2 |
| 9. | Иншо ҳуснихат билан ёзилган бўлса | 1 | 1 |
|  | **Жами**: | **20 балл** | **25 балл** |
| **т-р** | **Саводхонлиги** | **1,2 босқич баллари** | **3,4 босқич баллари** |
| 1 | Иншода ҳеч қандай грамматик хато бўлмаса | 20 | 25 |
| 2 | 1 та имло, 1 та ишора хато бўлса | 19 | 24 |
| 3 | 1 та қўпол бўлмаган услубий, 1 та имло, 1та ишора  хато бўлса | 18 | 23 |
| 4 | 1 та қўпол бўлмаган услубий, 2 та имло, 2 та ишора  хато бўлса | 17 | 22 |
| 5 | 2 та қўпол бўлмаган услубий, 3 та имло, 3 та ишора  хатоси бўлса | 16 | 21 |
| 6 | 2 та услубий, 4 та имло, 4 та ишора хато бўлса | 15 | 20 |
| 7 | 3 та қўпол бўлмаган услубий, 5 та имло, 5 та ишора  хато бўлса | 14 | 19 |
| 8 | 3 услубий, 5 та имло, 5та ишора хато бўлса | 13 | 18 |
| 9 | 4 та услубий, 6 та имло, 6 та ишора хато бўлса | 12 | 17 |
| 10 | 5 та услубий, 7 та имло, 7та ишора хато бўлса | 11 | 16 |
| 11 | 6 та услубий, 8 та имло, 8 та ишора хато бўлса | 10 | 15 |
| 12 | 7 та услубий, 9 та имло, 9 та ишора хато бўлса | 9 | 14 |
| 13 | 8 та услубий, 10 та имло, 10 та ишора хато бўлса | 8 | 13 |
| 14 | Иншода 9 та услубий, 11 та имло, 11 та ишора  хато бўлса | 7 | 12 |
| 15 | Иншода 10 та услубий, 12 та имло, 12 та ишора  хато бўлса | 6 | 11 |
| 16 | Иншода 10 дан ортиқ услубий, 13 та имло,  13 та ишора хато бўлса | 5 | 10 |
| 17 | Иншода 10 дан ортиқ услубий, 14 та имло,  14 та ишора хато бўлса | 4 | 9 |
| 18 | Иншода 10 дан ортиқ услубий, 15 та имло, 15 та ишора хато бўлса | 3 | 8 |
| 19 | Иншода 10 дан ортиқ услубий, 16 та имло,  16 та ишора хато бўлса | 2 | 7 |
| 20 | Иншода 10 дан ортиқ услубий, 17 та имло,  17 та ишора хато бўлса | 1 | 6 |
| 21 | Иншода 10 дан ортиқ услубий, 18 та имло,  18 та ишора хато бўлса | 1 | 5 |

Изоҳ: Баъзан ўқувчининг ёзма ишидаги хатолар миқдори юқоридаги мезонга мос келмаслиги мумкин. Бундай ҳолларда 2 та ишоравий хатони 1 та имло хато ўрнида, 2 ёки 3 та имло хатони 1 та услубий хато сифатида баҳолаш мумкин. Хатоларнинг (услубий, имло, ишора) ҳар бири сони жами 10 тадан ошса ўқувчининг баҳоси ўз-ўзидан пасаяди.

**Тест топшириқлари**

Олимпиаданинг биринчи, иккинчи босқичларида ўқувчилар 25 та (17 та жавоби танланадиган тест ва 8 та жавоби ёзиладиган тестлар берилади, улардан 13 таси она тили 12 таси адабиётдан бўлади) тест топшириғини бажарадилар. Тест топшириқларини бажаришга 50 дақиқа вақт ажратилади. Ҳар бир тўғри бажарилган тест саволига 2 балдан, нотўғри бажарилган топшириққа 0 балл қўйилади. Энг юқори кўрсаткич 50 бални ташкил этади.

3 (вилоят) босқичида 40 та (30 та жавоби танланадиган тест ва 10 та жавоби ёзиладиган тестлар, улардан 20 таси она тили 20 таси адабиётдан бўлади), 4 босқич (Республика ) олимпиадасида **эса** ўқувчиларга 40 та (25 та она тили, 15 та адабиётдан) тест топшириғи берилади. Тест топшириқларини бажаришга 80 дақиқа вақт ажратилади. Ҳар бир тўғри бажарилган тест саволига 1,25 балл, нотўғри бажарилган топшириққа 0 балл қўйилади. Энг юқори кўрсаткич 50 бални ташкил этади.Тест саволларини тузишда ўқувчилар ўқув дастури доирасида ўзлаштирган барча назарий, амалий билим ва тушунчаларнинг қамраб олинишига эришиш лозим. Бунда тестлар:

* ўзлаштирилган билим, кўникма ва малакаларни синаш кўринишларида бўлиши;
* саволларнинг оддийлик ва мураккаблик даражаси, мавзу доираси бир хил бўлиши;
* саволлар аниқ, қисқа ва тушунарли тарзда тузилиши;
* савол таркибига кирувчи изоҳ жумла, матн аниқ бўлиши;.
* саволнинг қўйилиши, мазмуни, талаблари, тузилиши айнан бир-бирига ўхшаш, такрор бўлмаслигига эришиш лозим.

**Тест топшириқларидан намуналар:** Она тили

**9-синф**

1.Жавоби танланадиган тест

Гапларнинг қайси бири кўмакчи бирикма билан боғланмаган?

А.Чапга қараб кетаверсанг, масжидга дуч келасан.

В. Гул гўзалликдир, шунинг учун таровати ўзгача.

С. Уни кўрганидан бери уйқусиз, ҳаловатсиз эди.

Д. Ҳар жойда дўсти кўп, шу туфайли бахтиёр юрарди.

2.Жавоби ёзиладиган тест

Боғловчисиз қўшма гап қисмлари бир пайтда ёки кетма-кет содир бўладиган воқеа-ҳодисаларни ифодаласа, қандай тиниш белги қўйилади?

…………………………………………………..

**10-синф**

1.Жавоби танланадиган тест

Тўлдирувчи эргаш гаплар бош гапга қандай воситалар ёрдамида боғланади?

А.Боғловчи, деб сўзи.

В.Нисбий сўзлар, -ку юкламаси.

С.Кўмакчили қурилмалар.

Д.Эргаштирувчи боғловчилар.

2*.*Жавоби ёзиладиган тест

Нутқ жараёнида қўчирма гапли қўшма гап қай ҳолатда содда гап шаклини олади?

………………………………………………………..

**11-синф**

1.Жавоби танланадиган тест

Метафора йўли билан маъно кўчган гапни топинг?

А.Ўчоқ устидаги қора қумғон варақлаб қайнамоқда.

В.Кишининг яхши хулқи-унинг чиройи

С.Қуёшнинг олтин қалами нур таратар эди.

Д. Зал оёққа турди.

2.Жавоби ёзиладиган тест

Кимнинг қалби пок бўлса, унинг ишлари ўз-ўзидан юришиб кетаверади, ҳамма унга мададкор бўлади. Берилган гап мураккаб қўшма гапларнинг қайси гуруҳига мансуб? ……………………………………………………………………………

**Адабиёт**

**9-синф**

1.Жавоби танланадиган тест

Бадиий адабиётда «сажъ» нимани билдиради?

А. Вазн тури

В. Насрий қофия.

С. Мисра сўнггида такрор.

Д. Бадиий санъат тури.

2. Жавоби ёзиладиган тест

а-а, б-а, в-а тарзида қофияланиш қайси шеър турига хос?

……………… ………………………………………………

**10-синф**

1.Жавоби танланадиган тест

Жамолинг васфини қилдим чаманда,

Қизорди гул уяттин анжуманда

Атойи ғазалининг ушбу матласида қандай шеърий санъат қўлланган?

А. Ирсоли масал

В. Талмеҳ

С. Жонлантириш

Д. Муболаға

2.Жавоби ёзиладиган тест

Ўтға солғил сарвни ул қадди мавзун бўлмаса

Елга бергил гулни, ул рухсори гулгун бўлмаса Навоий ижодидан олинган ушбу мисралардаги асосий ғояни ёзинг? …………………………………………………………………

**11-синф**

1.Жавоби танланадиган тест

«Меҳробдан чаён» асаридаги Солиҳ Махдум образини «орасида энг жонли, энг ёрқин, энг типик фигура» деб ким таърифлаган?

А. Пиримқул Қодиров

В. Мусо Тошмуҳаммад ўғли Ойбек

С. Абдулла Қодирий

Д. Мақсуд Шайхзода

2.Жавоби ёзиладиган тест

«Сурат» лирик қиссаси кимнинг қаламига мансуб?**……………………………………**

**Оғзаки суҳбат**

Биринчи (таълим муассасаси), иккинчи (туман) босқичидаолимпиаданинг учинчи туриоғзаки суҳбат тарзида ўтказилади. Бу турда ўқувчининг қанча бадиий асарларни ўқигани, қай даражада тушуниши, асардан олган таассуротлари ва ифодали ёд ўқиши синаб кўрилади.

Оғзаки суҳбатда қуйидагиларга:

* бадиий матнни вазн талабларига амал қилган ҳолда равон, ёддан айтиши;
* матннинг оҳангдор, таъсирчан, ифодали айтилгани ;
* сўз урғуси, мантиқий урғуни тўғри қўйиб айтганлиги;
* асар мазмуни, ғоясини жонли, бадиий ва аниқ ифодалай олгани;
* тасвирларни, сўзларни адабий талаффуз меъёрларига амал қилган ҳолда айтиши;
* ўзини тутиши, қўл ҳаракати, имо-ишора каби воситалардан ўринли фойдаланганига эътибор берилади.

**Оғзаки суҳбат учун энг юқори кўрсаткич -10 балл.**

**Оғзаки тур бўйича ўқувчилар билими қуйидагича баҳоланади:**

|  |  |  |
| --- | --- | --- |
| **Т.р.** | **Мазмуни** | **Балл** |
| 1 | Бадиий матнни вазн талабларига амал қилган ҳолда равон, ёддан айтса | 2 |
| 2 | Матн оҳангдор, таъсирчан, ифодали айтилса | 1 |
| 3 | Сўз урғуси, мантиқий урғуни тўғри қўйиб ёд айтса | 1 |
| 4 | Асар мазмуни, ғоясини жонли, бадиий ва аниқ  ифодалай олса | 2 |
| 5 | Тасвирларни, сўзларни адабий талаффуз меъёрларига амал қилган ҳолда айтса | 1 |
| 6 | Бадиий матн юзасидан ўқувчининг ўз хулосаси бỹлса | 1 |
| 7 | Қўшимча саволларга тўлиқ ва аниқ жавоб берса | 2 |
|  | **Жами** | **10 балл** |

**Барча босқичларда умумий кўрсаткич 100 бални ташкил килади.**